Zagreb, 21. srpnja 2021.

Poštovani i poštovane,

[**Arterarij**](https://www.facebook.com/arterarij)**,** [**Centar za mirovne studije**](https://www.facebook.com/CentarzaMirovneStudije) **i [Romska organizacije mladih Hrvatske](https://www.facebook.com/romhr.hr) pozivaju vas na konferenciju za medije u utorak, 27. srpnja ispred Starog grada Dubovac (Zagrad-Gaj ul. 5) u 17.45 sati, povodom otvorenja** [**Tjedana jednakosti u Karlovcu**](https://www.facebook.com/events/841833853116113/)**.**

**Karlovac je završna točka od osam gradova u Hrvatskoj koji su ove godine ugostili Tjedne jednakosti.** Tjedni jednakosti u Karlovcu održat će se od 27. srpnja do 26. rujna.

**U utorak, 27. srpnja u izložbenom prostoru** [**Starog grada Dubovac**](http://gmk.hr/O%20nama/U%20sastavu%20muzeja/Stari%20grad%20Dubovac) **u sastavu Gradskog muzeja Karlovac** biti otvorenaaudio-vizualna izložba **“[Jednog dana život će biti lijep”](https://www.cms.hr/hr/suzbijanje-diskriminacije/jednog-dana-svijet-ce-biti-lijep-probudijednakost) Barbare Matejčić i Ane Opalić,** a koju ćete moći posjetiti sve do 26. runja**.** Izložba „Jednog dana život će biti lijep“ nastavak je projekta „Kad odrastem, bit ću bogatašica“ kojim se zaustavljamo u prostorima u kojima djeca žive i u kojima maštaju o budućnosti.

**Također 27. srpnja u 20 sati u prostoru** [**Male Scene HD**](https://kaoperativa.org/mala-scena/) **(Frana Kurelca 4) bit će prikazana predstava** [**“POGLEDAJME”**](https://www.cms.hr/hr/suzbijanje-diskriminacije/pogledajme-probudijednakost--2) **Romana Nikolića,** nastala u suradnji s glumcima **Severinom Lajtman** i **Sinišom-Senadom Musićem,** a kojaprogovara o identitetu i društvenim odnosima. Karte za predstavu su besplatne, ali zbog ograničenog broja mjesta, sukladno epidemiološkim mjerama, **obavezna je rezervacija** na [prijave@cms.hr](http://prijave@cms.hr).

**Karlovac je posljednji u nizu od osam gradova u Hrvatskoj u kojem se održavaju [Tjedni jednakosti](https://www.cms.hr/hr/suzbijanje-diskriminacije/ukljuci-se-u-tjedne-jednakosti-probudijednakost)**[, kojima se želi upozoriti na posljedice diskriminacije i probuditi jednakost.](https://www.cms.hr/hr/suzbijanje-diskriminacije/ukljuci-se-u-tjedne-jednakosti-probudijednakost) Tjedni jednakosti su održani u **Zagrebu, Belom Manastiru, Kutini, Vodnjanu, Slavonskom Brodu, Čakovcu**, a zbog izmjena nastalih uslijed epidemije, produženi su na srpanj, kolovoz i rujan kada će se održavaju u **Rijeci te Karlovcu**. Unutar jedne godine, svaki [treći Rom ili Romkinja u Hrvatskoj minimalno jedanput doživi diskriminaciju](https://ukljucivanje-roma.com/assets/other/Ukljucivanje%20Roma%20u%20hrvatsko%20drustvo-identitet,%20socijalna%20distanca%20i%20iskustvo%20diskriminacije.pdf), stoga Tjedni jednakosti i kampanja **#ProBudiJednakost** na društvenim mrežama upozoravaju na posljedice diskriminacije i važnost uključivanja cijelog društva kako bi osigurali jednakost. Diskriminacija je nedopustiva i da je na svima nama da rušimo predrasude i promijenimo trenutnu situaciju.

Napomena: U prostorima Starog grada Dubovac te Male Scene HD poštuju se epidemiološke mjere - ograničenjem broja ljudi u prostoriji, dezinfekcijom ruku i nošenjem maske. Predviđeni program podložan je izmjenama ako se epidemiološka situacija promijeni.

*Za dogovore o snimanju dijela predstave i medijske upite slobodno kontaktirajte Lovorku Šošić na lovorka.sosic@cms.hr ili na 0981898457.    
Fotografije predstave i izložbe su dostupne ispod teksta* [*ovdje*](https://www.cms.hr/hr/suzbijanje-diskriminacije/ukljuci-se-u-tjedne-jednakosti-probudijednakost)*, i slobodne su za korištenje.*